ওবায়দুল কাদের আরও বলেন, ’৭১ এর মুক্তিযুদ্ধ শুধু মুসলমানরা করেনি। তখন হিন্দু, মুসলমান, বৌদ্ধ, খৃষ্টান বলে কোন বিভেদ ছিল না । তখন আমরা ঐক্যবদ্ধভাবে সবাই ছিলাম বাঙ্গালী। তাই খুব সহজেই আমরা স্বাধীনতার শত্রুদের পরাজিত করে বিজয় ছিনিয়ে এনেছি। সেই পরাজিত শক্তি এবং তার দোসররা এখনো এদেশের রাজনীতিতে সক্রিয় আছে এবং দেশের বিরুদ্ধে একের পর এক চক্রান্ত করছে। ’৭১ এর মতো আবারো ঐক্যবদ্ধভাবে এদের মোকাবেলা করতে হবে। তিনি সকলকে সাবধান করে দিয়ে বলেন, আগামী জাতীয় নির্বাচন পর্যন্ত এ ধরনের ঘটনা ঘটানোর চক্রান্ত ক্রিয়াশীল আছে।